и територии, които имат специални отношения с Европейския съюз в съответствие с Договора за функционирането на Европейския съюз и спрямо които не се прилага посветеният на транспорта дял от посочения договор, са признати за равностойни на общите основни стандарти:
 Съединени американски щати
 Комисията уведомява незабавно компетентните органи на държавите членки, ако разполага с информация, от която е видно, че стандартите за сигурност, прилагани от третата държава със значително отражение върху общото ниво на сигурност във въздухоплаването в Съюза, вече не са равностойни на общите основни стандарти на Съюза.
 Компетентните органи на държавите членки биват уведомени незабавно, когато Комисията разполага с информация относно действия, включително компенсаторни мерки, която потвърждава, че равностойността на съответните стандарти за сигурност, прилагани от третата държава, е възстановена.“
 8.
 Глава 6 се изменя, както следва:
 а)
 в точка 6.3.1.2., букви в) и г), точка 6.3.1.5., точка 6.4.1.2., букви в) и д), точки 6.4.1.5., 6.8.1.4., 6.8.1.5., 6.8.4.1., 6.8.5.1.2., 6.8.5.1.3., 6.8.5.2., притурка 6-А, притурка 6-З1, точки 11.6.4.1. и 11.6.4.3. позоваването на „База от данни на ЕО относно пълноправните контрольори и познатите изпращачи“ или „базата данни на Съюза/Европейския съюз относно пълноправните контрольори и познатите изпращачи“ се заменя с позоваване на „базата данни на Съюза относно сигурността на веригата за доставки“;
 б)
 добавя се следната точка 6.2.1.4.:
 „6.2.1.4.
 Лицата, извършващи проверка на товарни пратки с рентгеново оборудване или със система за откриване на експлозиви, като правило извършват непрекъснат преглед на изображения в продължение на не повече от 20 минути. След изтичането на всеки от тези периоди служителят, извършващ проверката, преустановява прегледа на изображения за не по-малко от 10 минути. Това изискване се прилага само ако потокът от изображения за преглед е непрекъснат.“;
 в)
 точка 6.3.2.4. се заменя със следното:
 „6.3.2.4.
 След извършването на контрола за сигурност, посочен в точки 6.3.2.1.—6.3.2.3. от настоящия регламент и точка 6.3. от Решение 2010/774/ЕС на Комисията, пълноправният контрольор гарантира, че:
 а)
 достъпът без придружител до тези пратки е ограничен само до оправомощените лица; както и че
 б)
 тези пратки са защитени от неправомерни действия до момента на предаването им на друг пълноправен контрольор или въздушен превозвач. Товари и пощенски пратки, намиращи се в критична част на зона с ограничен достъп, се считат за защитени от неправомерни действия. Товари и пощенски пратки, намиращи се в част, която не е критична част на зона с ограничен достъп, се помещават в частите с контролиран достъп на обектите на пълноправния контрольор или всеки път когато се помещават извън такива части,
 —
 са физически защитени, така че да не бъде възможно поставянето в тях на забранен предмет; или
 —
 не се оставят без наблюдение и достъпът до тях е ограничен до лицата, участващи в защитата и обработването на товарите.“;
 г)
 в края на точка 6.3.2.6. се добавя следното изречение:
 „Пълноправен контрольор, предлагащ пратки на друг пълноправен контрольор или въздушен превозвач, може също така да реши да предаде единствено информацията, която се изисква по букви а)—д) и ж), и да запази изискуемата информация по буква е) за времетраенето на полета(ите) или за 24 часа, според това кой от двата периода е по-дълъг.“;
